เรื่องร้องเรียน (ถนน,ต้นไม้) วันที่ 2022-06-14 03:41:35 — แขวงนวลจันทร์ เขตบึงกุ่ม กรุงเทพมหานคร
เรียนผู้อำนวยการเขตบึงกุ่ม

เรื่อง ขอให้กำชับเจ้าหน้าที่เก็บขยะงดเว้นการทิ้งน้ำสกปรกจากรถขยะลงในซอยนวมินทร์ 145 ถนนนวมินทร์ เขตบึงกุ่ม


ด้วยเจ้าหน้าที่เก็บขยะของสำนักงานเขตบึงกุ่ม ที่ปฏิบัติหน้าที่ในซอย นวมินทร์ 145 (ซอยสวัสดี) ซึ่งเป็นที่ดินส่วนบุคคล ได้มีพฤติกรรมเทน้ำเสียและรีดน้ำสกปรกออกจากรถขยะ บริเวณใกล้ถังขยะ ของอาคารเอื้อสุขแมนชั่น ซึ่งเป็นอพาร์ตเมนท์ให้เช่า ส่งผลให้มีน้ำสกปรกเน่าเหม็นเจิ่งนอง ทัศนะอุจาด และผลเสียด้านสุขอนามัยต่อประชาชนที่สัญจรไปมาเป็นอย่างมาก อีกทั้ง ยังก่อให้เกิดความเสียหายต่อต้นไม้บริเวณใกล้เคียงที่ปลูกเป็นรั้วกั้นบริเวณที่ดินเพื่อการเกษตร รายละเอียดปรากฏตามภาพที่แนบมาพร้อมนี้  
 
ในการนี้ ข้าพเจ้า นายสร้างสุข ตันเรืองศรี ในฐานะผู้แทนเจ้าของกรรมสิทธิ์พื้นที่ในซอยนวมินทร์ 145 (ซอยสวัสดี) จึงขอเรียนท่านผู้อำนวยการฯ กำชับเจ้าหน้าที่ในบังคับบัญชา ให้งดเว้นการทิ้งน้ำสกปรกจากรถขยะลงในซอยนวมินทร์ 145 อย่างเคร่งครัด ผลเป็นประการใด โปรดแจ้งให้ทราบในโอกาสแรกด้วย จะขอบคุณยิ่ง

ขอแสดงความนับถือ

สร้างสุข